CELEX: 32016R0442
Language: lt
Date: 2016-03-23 00:00:00
Title: 2016 m. kovo 23 d. Komisijos įgyvendinimo reglamentas (ES) 2016/442, kuriuo iš dalies keičiamas Įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės

24.3.2016   
            
            
               LT
            
            
               Europos Sąjungos oficialusis leidinys
            
            
               L 78/49
            
         KOMISIJOS ĮGYVENDINIMO REGLAMENTAS (ES) 2016/442
   2016 m. kovo 23 d.
   kuriuo iš dalies keičiamas Įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės
   EUROPOS KOMISIJA,
   atsižvelgdama į Kroatijos stojimo sutartį,
   atsižvelgdama į Kroatijos stojimo aktą (1), ypač į jo 41 ir 16 straipsnius kartu su IV priedo 3 skirsnio a dalies 4 punktu,
   kadangi:
   
               (1)
            
            
               Komisijos įgyvendinimo reglamentu (ES) Nr. 170/2013 (2) dėl Kroatijos įstojimo į Sąjungą nustatytos cukraus sektoriaus pereinamojo laikotarpio priemonės. To reglamento II skyriaus 2 skirsnyje kalbama apie Kroatijos įstojimo dieną joje esančių perteklinių cukraus kiekių nustatymą ir jų pašalinimą. Visų pirma, jame nurodyti perteklinių cukraus kiekių nustatymo, pašalinimo ir pašalinimo įrodymų, kuriuos turi pateikti nustatyti Kroatijos veiklos vykdytojai, pateikimo terminai. Jame taip pat nustatyti referenciniai laikotarpiai, kuriais remiantis apskaičiuojami mokesčiai, kuriuos turi mokėti Kroatija, jeigu pertekliniai cukraus kiekiai nėra pašalinami;
            
         
               (2)
            
            
               Komisijos įgyvendinimo reglamentu (ES) Nr. 1345/2014 (3) nustatyti pertekliniai cukraus atsargų kiekiai Kroatijoje, sukaupti iki įstojimo, kurie turi būti pašalinti iš Sąjungos rinkos Kroatijos lėšomis laikantis Įgyvendinimo Reglamente (ES) Nr. 170/2013 su pakeitimais, padarytais Įgyvendinimo reglamentu (ES) 2015/1407 (4), nustatytų terminų;
            
         
               (3)
            
            
               2016 m. sausio 26 d. raštu Kroatija informavo Komisiją, kad nors ji neginčija įpareigojimo užtikrinti perteklinių cukraus kiekių pašalinimą iš rinkos, kaip nustatyta Komisijos, dėl nenumatytų procedūrinių sunkumų, su kuriais ji susidūrė vykdydama įsipareigojimą priversti susijusius veiklos vykdytojus pašalinti tuos perteklinius kiekius, terminai buvo pratęsti, tačiau tie sunkumai negalėjo būti visiškai pašalinti, todėl reikia šiek tiek papildomo laiko. Todėl tikslinga pratęsti Įgyvendinimo reglamente (ES) Nr. 170/2013 nustatytus terminus keturiems mėnesiams;
            
         
               (4)
            
            
               todėl Įgyvendinimo reglamentas (ES) Nr. 170/2013 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 170/2013 iš dalies keičiamas taip:
   
               1)
            
            
               9 straipsnio 1 dalyje „2016 m. kovo 31 d.“ pakeičiama į „2016 m. liepos 31 d.“;
            
         
               2)
            
            
               10 straipsnis iš dalies keičiamas taip:
               
                           a)
                        
                        
                           „2016 m. kovo 31 d.“ pakeičiama į „2016 m. liepos 31 d.“;
                        
                     
                           b)
                        
                        
                           „2016 m. lapkričio 30 d.“ pakeičiama į „2017 m. kovo 31 d.“;
                        
                     
         
               3)
            
            
               11 straipsnis iš dalies keičiamas taip:
               
                           a)
                        
                        
                           1 dalyje „2016 m. birželio 30 d.“ pakeičiama į „2016 m. spalio 31 d.“;
                        
                     
                           b)
                        
                        
                           2 dalies ketvirtoje pastraipoje „2016 m. kovo 31 d.“ pakeičiama į „2016 m. liepos 31 d.“;
                        
                     
         
               4)
            
            
               12 straipsnis iš dalies keičiamas taip:
               
                           a)
                        
                        
                           1 dalyje „2016 m. liepos 31 d.“ pakeičiama į „2016 m. lapkričio 30 d.“;
                        
                     
                           b)
                        
                        
                           2 dalis iš dalies keičiama taip:
                           
                                       i)
                                    
                                    
                                       pirmoje pastraipoje „2016 m. kovo 31 d.“ pakeičiama į „2016 m. liepos 31 d.“;
                                    
                                 
                                       ii)
                                    
                                    
                                       antroje pastraipoje „2016 m. lapkričio 30 d.“ pakeičiama į „2017 m. kovo 31 d.“;
                                    
                                 
                                       iii)
                                    
                                    
                                       trečioje pastraipoje „2016 m. rugsėjo 30 d.“ pakeičiama į „2017 m. sausio 31 d.“
                                    
                                 
                     
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 112, 2012 4 24, p. 10.
   
      (2)  2013 m. vasario 25 d. Komisijos įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės (OL L 55, 2013 2 27, p. 1).
   
      (3)  2014 m. gruodžio 17 d. Komisijos įgyvendinimo reglamentas (ES) Nr. 1345/2014 dėl cukraus, izogliukozės ir fruktozės perteklinių kiekių Kroatijoje nustatymo (OL L 363, 2014 12 18, p. 80).
   
      (4)  2015 m. rugpjūčio 19 d. Komisijos įgyvendinimo reglamentas (ES) 2015/1407, kuriuo iš dalies keičiamas Įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės (OL L 219, 2015 8 20, p. 1).